Eda Tammelo

Eda Tammelo (neiupõlvenimega Eda Karp; 23. aprill 1947 – 16. oktoober 2012) oli eesti inglise filoloog, tõlkija ja Tartu Ülikooli inglise keele lektor.

Tammelo lõpetas Tartu Riikliku Ülikooli (TRÜ) romaani-germaani filoloogia osakonna 1970. aastal ning kaitses Suurbritannias magistritöö inglise keele võõrkeelena õpetamise alal 1998. aastal.

1971. aastast töötas ta TRÜ võõrkeelte kateedris, hiljem TRÜ keelekeskuses. Tema peamised uurimisvaldkonnad olid inglise keele kui võõrkeele õpetamise metoodika, autonoomse ja selveõppe võimalused traditsioonilistel kursustel ning kultuuridevaheline kommunikatsioon.

Eda Tammelo oli abielus füüsik Risto Tammeloga. Nende lapsed on Eva Tammelo (sündinud 1978, pärast abiellumist Eva Kiisler) ja Runo Tammelo (sündinud 1981).

Välislingid
 Eda Tammelo. In memoriam Universitas Tartuensis, 10/2012

Filoloogid
Eesti tõlkijad
Tartu Ülikooli ajaloo-keeleteaduskonna vilistlased
Tartu Ülikooli õppejõud
Vana-Jaani kalmistule maetud
Sündinud 1947
Surnud 2012